Κλέων Πιαλόγλου

Ο Κλέων Πιαλόγλου (1912 − 1992) ήταν Έλληνας έμπορος και πολιτικός από την Ξάνθη. Διετέλεσε βουλευτής Ξάνθης και υφυπουργός.

Σταδιοδρομία 
Ήταν γιος του καπνέμπορου και βουλευτή Ροδόπης το 1936 Αριστείδη Πιαλόγλου.

Έπειτα από τις δημοτικές εκλογές του 1951 υπηρέτησε ως αντιπρόεδρος του Δημοτικού Συμβουλίου στο Δήμο Ξάνθης. Εξελέγη βουλευτής Ξάνθης με την Ένωση Κέντρου στις 16 Φεβρουαρίου 1964. Ήταν ένας από τους διαφοροποιηθέντες της Ένωσης Κέντρου τον Ιούλιο του 1965. Από τις 17 Σεπτεμβρίου 1965 ως τις 5 Οκτωβρίου 1965 χρημάτισε υφυπουργός Συγκοινωνιών και από τις 5 Οκτωβρίου 1965 ως τις 10 Νοεμβρίου 1966 στην κυβέρνηση του Στέφανου Στεφανόπουλου υπηρέτησε ως υφυπουργός Εμπορίου. Απεβίωσε το 1992.

Παραπομπές 

Βουλευτές Ξάνθης
Έλληνες υφυπουργοί Συγκοινωνιών
Έλληνες υφυπουργοί Εμπορίου
Βουλευτές εκλεγμένοι με την Ένωση Κέντρου